

**Жергілікті ауқымдағы техногендік сипаттағы төтенше жағдай жариялау туралы**

***Күшін жойған***

Жамбыл облысы Жуалы ауданы әкімінің 2019 жылғы 12 қарашадағы № 1 шешімі. Жамбыл облысы Әділет департаментінде 2019 жылғы 12 қарашада № 4399 болып тіркелді. Күші жойылды - Жамбыл облысы Жуалы ауданы әкімінің 2020 жылғы 10 наурыздағы № 1 шешімімен

      Ескерту. Күші жойылды - Жамбыл облысы Жуалы ауданы әкімінің 10.03.2020 № 1 (алғашқы ресми жарияланған күннен кейін күнтізбелік он күн өткен соң қолданыска енгізіледі) шешімімен.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 37-бабының 3-тармағына, "Азаматтық қорғау туралы" Қазақстан Республикасының 2014 жылғы 11 сәуірдегі Заңының 4-бабының 3-тармағы 2) тармақшасына және 48, 50-баптарына, "Табиғи және техногенді сипаттағы төтенше жағдайлардың сыныптамасын белгілеу туралы" Қазақстан Республикасы Үкіметінің 2014 жылғы 2 шілдедегі № 756 қаулысына сәйкес, "Қазсушар" шаруашылық жүргізу құқығындағы республикалық мемлекеттік кәсіпорны Жамбыл филиалының директоры Қ. Бедебаевтың 2019 жылдың 08 қазандағы № 18-17-25-1214-02 шығыс хаты және Жуалы ауданының төтенше жағдайлардың алдын алу және жою жөніндегі комиссиясының кезектен тыс отырысының 2019 жылдың 11 қазандағы № 8 хаттамасының негізінде, "Теріс-Ащыбұлақ" су бөгетін су шайып кету қауіпінің туындауына байланысты, Жуалы ауданының әкімі ШЕШІМ ҚАБЫЛДАДЫ:

      1. Жуалы ауданы "Теріс-Ащыбұлақ" су қоймасына объектілік ауқымдағы техногенді сипаттағы төтенше жағдай жариялансын.

      2. Төтенше жағдайды жою басшысы болып Жамбыл облысы Жуалы ауданы әкімінің орынбасары Асхат Базарбайұлы Жабағы тағайындалсын және осы шешіммен туындайтын тиісті іс-шараларды жүргізу таныстырылсын.

      3. Осы шешімнің орындалуын бақылауды өзіме қалдырамын.

      4. Осы шешім әділет органдарында мемлекеттік тіркелген күннен бастап күшіне енеді және алғашқы жарияланған күннен бастап қолданысқа енгізіледі.

|  |  |
| --- | --- |
| *Аудан әкімі* | *Н. Ергебеков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК